google/wiki40b huggingface dataset:
Psapharochrus

Utseende

Middelsstore, brun- eller gråspraglete trebukker, forholdsvis tettbygde med kraftige bein. Antennene er omtrent så lange som kroppen. Pronotum er nærmest tønneformet med en pigg litt bakenfor midten av siden. Dekkvingene er litt tilspisset i spissen og har oftest en lengderibbe langs sømmen. Noen av artene er kontrastrikt tegnede, andre mer ensfargede.

Levevis

Larvene lever i død ved.

Utbredelse

Slekten er utbredt i Mellom- og Sør-Amerika, inkludert Galápagosøyene. Én art har etablert seg i Aserbajdsjan.
Luftrestriktor

NASCAR

NASCARs Nextel Cup bruker restriktorplater på banene Daytona International Speedway og Talladega Superspeedway.
Platen begrenser motorens ytelser, og senker dermed både akselerasjon og toppfart på banene hvor slike plater benyttes. Disse begrensningene er innført for å øke sikkerheten til førere og tilskuere, men mange hevder dette heller bidrar til at bilene "klumper seg sammen" i ett felt på banen, og dermed øker risikoen for ulykker, samtidig som kollisjoner ofte involverer flere biler.

Bakgrunnen for restriktorplater

Det har blitt oppgitt tre grunner for bruken av restriktorplater i NASCAR.
Første gang det ble innført var i 1971, som et ledd i NASCARs planer om å redusere motorstørrelsen fra 427 kubikktommer (7,0 liter) til 358 kubikktommer (5,9 liter). For at team med mindre budsjetter skulle være konkurransedyktige mot de med større motorer innførte NASCAR et krav om restriktorplater på de større motorene, for å jevne ut ytelsesforskjellene. Dette utgikk i 1974, da NASCAR forbød de større motorene, og innførte dagens begrensning på 358 kubikktommer (5,9 liter).
Den andre bruken av restriktorplater kom etter Bobby Allisons ulykke i løpet Winston 500 på Talladega Superspeedway i 1987. Allisons bil fløy inn mot tribunene tidlig i løpet, og skadet tilskuere. Etter noen få løp hvor bilene hadde blitt kjørt med mindre forgassere innførte NASCAR igjen restriktorplater på de to raskeste banene, Daytona International Speedway og Talladega.
Den tredje bruken ble innført i 2000. Etter dødsulykkene til Adam Petty og Kenny Irwin Jr. på New Hampshire International Speedway i mai og juli innførte NASCAR restriktorplater på bilene som et ledd i arbeidet med å løse gassproblemer etter de tette svingene på banen, noe som hadde utløst begge ulykkene. Dette ble kun opprettholdt i ett eneste løp, New Hampshire 300 i 2000, før bilene fikk en automatisk bryter som løste problemene hvis gassen hengte seg opp, noe som dermed gjorde restriktorplatene overflødige.
Nordiska Afrikainstitutet

Nordiska Afrikainstitutet (NAI) er et selvstendig forskningsinstitutt i Uppsala. Det ble etablert av den svenske regjeringen i 1962 og finansieres i fellesskap av de nordiske landene under Nordisk råds paraply av organisasjoner. Instituttets formål er å fremme studium av afrikanske forhold i Norden. Særlig skal man drive vitenskapelig forskning og undervisning om Afrika, men også fungere som et dokumentasjonssentrum for denne forskningen. Instituttet arrangerer derfor kurs, forelesninger og seminarer om Afrika og aktuelle afrikanske forhold. Det støtter også utdanning av personale for bistandsarbeid i Afrika. Virksomheten ledes av et råd med representanter fra de nordiske landene.
Nordisk institutt for Asiastudier er et søsterinstitutt i København.
Fudoki

Fudoki, beskrivelser av land og seder (風土記) er et japansk bokverk fra 700-tallet som inneholder gamle geografiske og kulturgeografiske nedtegnelser fra Japans daværende provinser. Verket har opplysninger om geografi, naturressurser, landbrukets bonitet, historie, mytologi, folklore og mytisk etymologi.
Arbeidet med å sammenredigere Fudoki begynte i 713, på keiserinne Genmeis befaling, og tok ca 20 års tid. Initiativet hadde rot i Taikareformen i 646, og skulle gi landets herskere bedre oversikt over blant annet skattegrunnlaget. Bidrag fra fem av provinsene er bevart.
Teksten inneholder mange opplysninger om himmelgudene og jordgudene fra japansk mytologi, men ofte fra et annet, mer folkelig og perifert ståsted enn i shintoismens mytologiske hovedverk Kojiki.
2. divisjon fotball for menn 1992

Opp- og nedrykk

Ett lag fra hver avdeling rykket opp til 1. divisjon. I de fleste avdelinger var dette avdelingsvinneren, men dersom dette var et andrelag (som i avdeling A) rykket beste ikke-andrelag fra samme avdeling opp i stedet. Dette fordi NFF ikke tillater andrelag å spille høyere enn andre divisjon.
De tre siste lagene i hver avdeling og det dårligste av de seks lagene på niendeplass, totalt 19 lag, rykket ned til 3. divisjon.
Opprykk: Ski, Skeid, Åssiden, Åsane, Nardo og Mjølner
Apocoptoma chabrillaci

Utseende

En middelsstor, avlang, gråbrunlig trebukk. Pronotum er sylindrisk og mye smalere enn dekkvingene, som har markerte, stumpvinklede "skuldre" og en mørkbrun flekk i spissen. Antennene er noe lengre enn kroppen.

Utbredelse

Arten lever i det østlige Brasil.
Rødøy prestegjeld

Rødøy prestegjeld var et prestegjeld i Nord-Helgeland prosti i Sør-Hålogaland bispedømme i Nordland
I 1589 var det 3 kirker og 1 korhus i Rødøy prestegjeld, som ble betjent av 2 prester. Rødøy hovedkirke og Meløy anneks ble betjent av den ene presten, og Lurøy kirke og Træna korhus ble betjent av den andre.
Ved reskript av 13. mars 1767 ble Lurøy og Træna utskilt som et eget prestegjeld. Ved reskript av 1. juni 1774 ble imidlertid Lurøy prestegjeld opphevet, og omdannet til et residerende kapellani i Rødøy prestegjeld.
Ved kongelig resolusjon av 14. desember 1822 ble sognene Lurøy og Træna igjen utskilt som Lurøy prestegjeld.
Ved kongelig resolusjon av 29. april 1833 ble gården Solvær overført fra Rødøy til Træna sokn i Lurøy prestegjeld.
Ved kongelig resolusjon av 3. mai 1884 ble det gitt tillatelse til å bygge en ny hovedkirke, med gravgård, i Rødøy på prestegårdens grunn «Flaten». 
Ved kongelig resolusjon av 27. september 1902 ble Meløy sogn i Rødøy prestegjeld utskilt som Meløy prestegjeld fra 1. januar 1903
Kongelig resolusjon av 31. desember 1910 ga tillatelse til å bygge et kapell i Sørfjorden, i den sørlige delen av Rødøy prestegjeld og Rødøy herred. Der skulle det holdes 10 gudstjenester i året.
Ved kongelig resolusjon av 22. november 1911 ble sognepresten pålagt å forrette jordfesting på hjelpekirkegården i Tjongsfjorden en gang i året.
Tjongsfjord kapell ble tatt i bruk i 1962.
Prostiet ble faset ut i forbindelse med omstruktureringene i Den norske kirke på 2000-tallet.
Gears of War 2

Locust-Karakterer

Locust Drone Den vanligste typen Locust. Det er selve soldatene, bevæpnet med granater og rifler, og er både større og sterkere en vanlige mennesker.
Brumak Dette er 9 meter høye monstre, som Locust Drone bevæpner med raketter og maskingeværer. Brumak er den nest største Locusten rasen.
Tickers billelignende dyr, som Locust ofte bevæpner med selvmordsbomber. De oppdager fiender, biter i en snor, og så sprenger de, hvis man ikke dreper dem først. I en scene ser man at de er utstyrt med en motor, og at de da flyr bortover mens de sprenger.
Ledmice Ledmice er store Locust som går med armene, og bruker beina som gripeklør. Disse bruker Locust som ridedyr, og er svært vanskelige å drepe.
Skorge Dette er ypperstepresten blant Locust, og er en boss. Han kan heale skadde Locust, og kan kontrollere Riftworm. Han er bevæpnet med en pistol, og en dobbel motorsag-stokk.
Oak Ridge National Laboratory

Oak Ridge National Laboratory (ORNL), beliggende i Oak Ridge i Tennessee i USA, er et amerikansk forsknings- og teknologisenter, som samarbeider  med Tennessee University og Battelle Memorial Institute (UT-Battelle).
Senteret blir administrert av det amerikanske energidepartementet.
Sentret ble opprettet i 1943, i forbindelse med Manhattanprosjektet, og beskjeftiger vitenskapsmenn og ingeniører som utfører basale og videregående studier i forbindelse med utvikling av nasjonens behov for ren vedvarende energi, oppretting og beskyttelse av naturen og bidrar til den nasjonale sikkerhet.
Laboratoriet ble ved opprettelse en utvikler og produsent av isotoper.
Jiuyuan

Jiuyuan (mongolsk: ᠵᠢᠦ ᠶᠤᠸᠠᠨ ᠲᠣᠭᠣᠷᠢᠭ Jiü yuvan toɣoriɣ; forenklet kinesisk: 九原区; tradisjonell kinesisk: 九原區; pinyin: Jiǔyuán Qū) er et distrikt i Baotou, største by i Indre Mongolia i Folkerepublikken Kina.
Arealet er på 1.776 km² og befolkningen på ca. 220.000 innbyggere.
Gringo

Gringo (hunkjønn: gringa) er spansk ord fra Mexico, opprinnelig brukt som betegnelse på hovedsakelig hvite borgere fra USA. Gringo kan ha ulik betoning, hvilket kan bli misforstått av ikke-spansktalende utlendinger.
Tyrkia ble i løpet av 1400-tallet en sterk militærmakt, og den osmanske flåten begynte å erobre Nord-Afrika, godt hjulpet av greske sjøfolk. På spansk fikk ordet gringo, som opprinnelig rett og slett betydde «greker», derfor etterhvert betydningen «en upålitelig fremmed». Grekerne hadde ett bein i hver leir, og Algerie, Tunis og Tripoli ble innlemmet i Det osmanske riket i løpet av 1500-tallet ved hjelp av to dristige korsarer av nettopp gresk avstamning, brødrene Aruj og Kahir al-Din.
I dag er ordet i bruk i hele Latin-Amerika, og kan tidvis også brukes om andre europeisk utseende personer. Ordet har stort sett enten nøytral eller negativ valør.
I det portugisisktalende Brasil, hvor ordet ble lånt fra spansktalende naboer, har det beholdt sin opprinnelige mening, «en fremmed som snakker et språk som ikke er forståelig for den lokale befolkningen». I Brasil er bruken av ordet ikke nødvendigvis nedsettende, men mer som et synonym til «fremmed».
I Mexico kalles en hvit, européisk utseende person for «güero», uttales oérå, også om vedkommende er åpenbart meksikansk. Den korrekte betegnelsen på en borger av USA er «estadounidense», avledet av Estados Unidos (Forente Stater). Meksikanere velger å ikke kalle borgere av USA for «amerikanere», ettersom de selv betrakter seg som amerikanere fordi kontinentet Amerika strekker seg fra Argentina i syd til Alaska i nord.
En seiglivet vandrehistorie er at ordet gringo stammer fra den meksikansk-amerikanske krigen fra 1846–1848. Det ble påstått at ordet kom fra «green go» som en referanse til de amerikanske soldatene og deres grønne uniformer. Det er et eksempel på en oppdiktet etymologisk forklaring, ettersom ordet gringo var i bruk lenge før 1846, og den amerikanske hæren heller ikke brukte grønne uniformer, men blå.
«Gringo» er også navnet på svensk tidsskrift med tema om innvandrerkultur.
Paranhammus

Utseende

En middelsstor, slank, gulbrun trebukk med lange antenner. Dekkvingene har skarpt rettvinklede "skuldre" og en svart og en hvit flekk.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt på Filippinene.
Dear Mrs. Applebee

«Dear Mrs. Applebee» er en amerikansk sang, skrevet av Billy Meshell og P. L. Barr. Den mest kjente versjonen er med David Garrick, som i Storbritannia ble utgitt på singlen Piccadilly 7N 35335. Akkompagnementet var dirigert av Alan Tew. Produsent var John Schroeder.

Innhold

Sangens jeg-person henvender seg til kjæresten Michelles mor, Mrs. Applebee. Hun har hørt at han er slem (bad) og ber henne om å endre oppfatningen av ham, fordi han har forandret seg.

Norsk versjon

Tuss har skrevet en norsk tekst. På norsk bærer den tittelen «Kjære fru Johannessen».
Idrettsgallaen 2002

Idrettsgallaen 2002 var en seremoni der Norges idrettsforbund og olympiske og paralympiske komité hedret de største idrettsnavnene og beste prestasjonene, samt andre som hadde gjort en stor innsats for norsk idrett i 2002. 
Prisutdelingen ble arrangert i Hamar olympiske amfi den 4. januar 2003, og sendt direkte på NRK med Dan Børge Akerø som programleder.
Årets store vinner ble Ole Einar Bjørndalen med tre priser, Årets idrettsnavn, Konsentrasjon og del av prisen for Lag sammen med OL-laget i stafett skiskyting. Kniksenprisen ble dette året utdelt under Idrettsgallaen, og gikk til André Bergdølmo, RBK.
Flagstad Vestre

Flagstad Vestre er en gård på Ingeberg i Hamar kommune i Hedmark. Flagstad Vestre ligger tett inntil Flagstad Østre, like ved Flagstadelvas utløp i Åkersvika. Tidligere har dette vært en gård.

Historie

Flagstad ble ryddet i Merovingertida, dette ser en ut i fra den sentrale beliggenheten i bygda og bosetningsmønster i de omkringliggende områder. Gården ble tidlig delt i to, antakelig har dette skjedd en gang i vikingtida. Flagstad-navnet er først nevnt i skriftlige kilder fra 1500-tallet. Navnets opprinnelige form kan ha vært Flagarstadir. Førsteleddet Flagar kan stamme fra Flagstadelva som renner forbi gården. Flagar betyr vann som bruser og strømmer nedover, med hvite skumtopper på hvirvlene.

Drift

I dag er det svineproduksjon, korn og poteter på gården.
Alvær-gruppen

Alvær-gruppen var en større motstandsgruppe som hadde tilholdssted i Bergen under andre verdenskrig. Den fikk sitt navn etter den 22 år gamle journalisten Roald Alvær, som var den førstetiltalte i en stor prosess i Reichskriegsgericht (rikskrigsretten) i Berlin.
Gruppen bidro med ulike typer illegal virksomhet frem til vinteren 1942, da den ble rullet opp av tysk etterretning. Flere av gruppens medlemmer ble arrestert, og den 1. april 1942 ble disse sendt til Tyskland som NN-fanger, hvor de ble stilt for retten tiltalt for henholdsvis motstandsarbeid, spionasje og våpenlagring. Fjorten medlemmer av Alvær-gruppen ble allerede den 16. oktober 1942 arkebusert i Berlin-Tegel. 17 andre medlemmer som slapp unna dødsstraff fikk lange opphold på tukthus i konsentrasjonsleiren Sonnenburg, mens tre fikk mindre fengselsstraffer.
Frickius

Utseende

Middelsstore, blankt svarte tordivler. Kroppen er bred og hvelvet. Hannen har et horn på hodet, pronotum er kantete, hos F. variolosus med et horn på hver side, hunnen mangler dette hornet og pronotum er mer rundet, men fortsatt uthulet i midten. Oversiden er grovt og spredt punktert og noe knudrete. Dekkvingene er rundede og hvelvede med lave, opphøyde ribber. Beina er kraftige gravebein.

Levevis

Larvene utvikler seg i utgravde ganger og lever av gjødsel som foreldrene har gravd ned.

Utbredelse

Arten lever i Patagonia (Argentina og Chile).
Welvyn Garden City

Styre

Welwyn Garden City er en del av kommunen (borough) Welwyn Hatfield og består av sju lokale valgdistrikt. Byen ligger i grevskapet Hertfordshire og i den parlamentariske valgkretsen Welwyn Hatfield. Den nærmeste byen er Hatfield og landsbyen Welwyn har egne råd (parish council) med begrenset ansvar, men Welwyn Garden City har intet.
Kolonisering av Venus

Kolonisering av Venus er en tenkt prosess som ikke har funnet sted i virkeligheten. Begrepet innebærer at mennesker bosetter seg på planeten Venus.
Siden romalderen ble innledet, har man spekulert i om Venus er et mulig mål for en menneskelig kolonisering i det indre solsystemet. Oppdagelsen av Venus' svært ugjestmilde atmosfære har imidlertid ført til at disse tankene betraktes som avleggs av mange, og fokus har blitt flyttet til Mars og månen. Nylig har man imidlertid undersøkt muligheten for å begynne kolonisere Venus i det øvre skylaget, som har mer tolererbare forhold, for deretter å ta seg nedover mot overflaten når man er klar. En eventuell kolonisering av Venus ligger imidlertid svært langt frem i tid på grunn av de tekniske vanskelighetene dette ville medføre. Det er også uavklart hva de umiddelbare fordelene med en slik kolonisering ville være i forhold til andre tenkbare mål.

Fordeler

Venus har åpenbare likheter med jorden som kanskje gjør en kolonisering enklere enn andre mulige mål. Disse likhetene, og dens nærhet, har gjort at man kaller den vår «søsterplanet». 
Venus er lik jorden både i størrelse og masse, noe som resulterer i at Venus og jorden har nesten lik gravitasjon (0,904 g sammenlignet med jordens 1g). De fleste av de andre målene som har blitt foreslått for kolonisering vil skade mennesker etter et langt opphold. Mennesker som derimot ble født på Venus ville kunne tilpasse seg jordens tyngdekraft uten problem.
I Venus' øvre atmosfære, i en høyde på ca. 50 km, vil trykk og temperatur være relativt like som på jorden (1 bar og 0–50 °C). Denne regionen er også rik på solenergi. Det dannes ca. 2610 watt per kvadratmeter i den øvre delen av Venus' atmosfære; det er 1,9 ganger mer enn på jorden. Etter månen er Venus også det nærmeste større himmellegemet sett fra jorden. Dette gjør transport og kommunikasjon enklere enn for de fleste andre steder i solsystemet.

Bakdeler

Venus har også en rekke betydelige utfordringer for kolonisering av mennesker:
Venus' overflate er ekstremt varm med temperaturer rundt 500 °C ved ekvator, høyere enn smeltepunktet for bly Det atmosfæriske trykket på overflaten er nesten 90 ganger større enn på jorden; dette trykket tilsvarer trykket én kilometer under vann. Vann, i alle former, er tilnærmet fraværende. I atmosfæren finnes det ikke oksygen. Den består hovedsakelig av karbondioksid i giftige mengder – og de synlige skyene består av svovelsyre og en liten andel svoveldioksid.
Bjørn Hansen

Biografi

Hansen er født i Tromsø. Han har engelsk artium (1957), utdanning fra Journalistakademiet (1959), ex.phil. fra Universitetet i Oslo (1964), studier i politisk filosofi og statsvitenskap ved Universitetet i Oslo i 1963-1965. Hansen har også bidratt til flere bøker om utenrikspolitiske emner og skrev selv USA i flammer, som ble utgitt i 1992.
Hansen startet sin journalistiske karriere i Nordlys (1957-1960 og 1961-1963). Etter en kort periode i Halden Arbeiderblad (1960–1961) begynte han i 1963 i Arbeiderbladet (nåværende Dagsavisen), der han blant annet arbeidet som Stortingsmedarbeider, politisk medarbeider og London-korrespondent.
Han begynte i NRK Dagsrevyen i 1978, ble redaksjonssjef samme sted i 1988 og NRKs korrespondent i Washington D.C., USA i 1991. Fra 1995 konsentrerte han seg om arbeidet med utenriksstoff i NRK. Fra 6. september 2002 til 21. juni 2007 var han programleder for NRKs populære utenriksmagasin Urix. Hansen har fått god omtale for sin innsikt, ikke minst innen utenrikspolitikk. I yngre dager var han kjent som en hardtslående politisk reporter og intervjuer.
Han har også produsert en rekke innslag på vegne av NRK for den amerikanske nyhetskanalen CNN.
På slutten av karrieren sa han seg bekymret for kommersialiseringen innen journalistikken, problemet med at det ble gjort underholdning av de fleste temaer. Han uttrykte imidlertid tro på at mange nyhetskonsumenter leter etter mer seriøst stoff. I forbindelse med presidentvalgkampen i USA høsten 2008 uttalte han at republikanernes visepresidentkandidat Sarah Palin var ukvalifisert for jobben, og at dette var grunnen til at John McCain slet på meningsmålingene.
Hansen pensjonerte seg den 12. november 2008. En uke tidligere hadde han utført sitt siste oppdrag for NRK, da han natten mellom 4. og 5. november dekket presidentvalget i USA. Da det ble klart at Barack Obama ville vinne, uttalte han: «Dette har vært den mest eventyrlige valgnatt noensinne. Dette er et veiskille både for USA og det internasjonale samfunn».
Viersigdvikler

Utseende

En liten til middelsstor (vingespenn 11-15 millimeter) vikler med noe sigdformede framvinger (mindre tydelig enn hos en del andre sigdviklere). Forvingen er lys langs framkanten med korte, hvite skråstreker ved vingespissen, ellers for det meste gråbrun, men med en lysgrått felt avgrenset av en S-formet linje ved bakkanten. Bakvingen er hvit. Arten ligner på de andre sigdviklerne som lever på selje, stor seljesigdvikler og liten seljesigdvikler.

Levevis

Larvene utvikler seg mellom to sammenspundne blader av selje (Salix caprea) eller krypvier (Salix repens).
De voksne sommerfuglene flyr fra mai til august, muligens har de to generasjoner hvert år.

Utbredelse

Arten finnes i Mellom- og Nord-Europa fra Romania og nordover. I Norge er den utbredt nord til Troms.
Thericleidae

Utseende

Middelsstore, kraftige gresshopper, vanligvis grønne på farge med sterkt reduserte eller helt manglende vinger. Noen ser ut som ganske ordinære gresshopper (ligner familien Acrididae), mens andre er sterkt sammenklemt fra sidene, thorax er høyt hvelvet med en skarp kant øverst, og dekker delvis hodet. Også bakkroppen og de meget brede baklårene er sammenklemt fra sidene. Hunnen er gjerne omtrent dobbelt så stor som hannen.

Levevis

Thericleidae er planteetere, og kan vanligvis leve på en rekke ulike plantearter (polyfage). Livssyklusen deres følger gjerne regn- og tørketider, slik at eggene klekkes når regnet kommer, de kan da ha ligget opptil 8 måneder. Hunnen legger gjerne eggene i små klynger på opptil seks egg, med flere uker mellom hver klynge.

Skadedyr

Et par arter har forårsaket betydelig skade i furu-plantasjer i Øst-Afrika ved at de snaugnager trærne slik at de tørker ut og dør. Furu er ikke et innfødt treslag i dette området, disse gresshoppene lever normalt på andre, lokale planter men er i stand til å utnytte furua svært effektivt som matkilde.

Utbredelse

Familien finnes bare i Afrika.
Det onde øye (roman)

Sammendrag

Dette er den første romanen i serien om Alex Delaware, en barnepsykolog fra Los Angeles.
Dr. Morton Hander praktiserer en merkelig type psykiatri.  Blant hans spesialiteter er svindel, utpressing og seksuell manipulasjon.  Hander betalte for sine synder da han ble brutalt myrdet i sitt luksuriøse Pacific Palisades leilighet. Politiet har ingen ledetråder, men de har ett mulig vitne: sju år gamle Melody Quinn.
Det blir psykolog dr. Alex Delaware sin jobb å prøve bringe fram den forferdelige hemmeligheten som er begravd i Melody sin hukommelse.  Men etter som den skumle skyggen i jentas sinn begynner å ta form, oppdager Alex at mysteriet tangerer en sjokkerende hendelse i hans egen fortid.  Og bak det hele ligger en ubeskrivelig ondskap som Alex Delaware må avsløre før det krever ett nytt offer.
Psammorpha

Utseende

En liten (ca. 4 millimeter), kraftig, blank, svart gjødselbille.  Hodet er forholdsvis stort, kantete, med en V-formet innskjæring i midten foran. Pronotum er avrundet firkantet med framskytende forhjørner. Dekkvingene har dype lengdefurer og er bredest bak midten. Beina er kraftige gravebein, forleggene med tre butte tenner.

Levevis

Ingenting er kjent om biologien til denne arten.

Utbredelse

Arten finnes bare på Christmasøya utenfor Australia.
Kjukefly

Utseende

Et middelsstort (vingespenn 22 – 28 mm), slankt, mørkfarget nattfly. Med sin slanke kroppsbygning, brede vinger og fjærformede antenner hos hannen ligner arten mer på en måler (Geometridae) enn på et nattfly, den hviler også som en måler med vingene spredt flatt mot underlaget. Det finnes imidlertid ingen målere i Norge den kan forveksles med. Labialpalpene er lange og stikker fram foran hodet som et nebb. Hannen har fjærformede antenner. Vingene er mørkgrå med 2-3 uskarpe, oppbrutte, gule tverrbånd. Begge vingepar har en avlang, svart midtflekk. Larven har nokså lange, stive børster og er svart med parvise, gule flekker langs ryggen.

Levevis

Kjukeflyet lever i skog, som helst skal ha mye død ved. Larvene utvikler seg vanligvis på kjuker, særlig knuskkjuke (Fomes fomentarius), men de kan også leve på sopphyfer i morknende ved eller på lav. De voksne sommerfuglene flyr om natten i juni – august.

Utbredelse

Arten er utbredt i Europa østover til Uralfjellene og Kaukasus. I Norge er den nokså vanlig på Sørlandet og på Østlandet nordover til Gjøvik. På Vestlandet finnes den i de indre delene av Hordaland og Sogn og Fjordane.
Vågå Idrettslag

Skøyter

Klubben meldte seg ut av Norges Skøyteforbund i løpet av forbundets tingperiode 1988–1990, og dermed også ut av Opland Skøytekrets.
Aud Groven tok 2 sølv og 1 bronse i allround-NM på skøyter tidlig 1960-tall.
Fylkesvei 426 (Akershus)

Fylkesvei 426 (Fv426) i Akershus gikk mellom Ramdal og Bråtesletta i Gjerdrum kommune. Veien var 881 meter lang.
2019 ble veien del av fylkesvei 1484.